
Súťažné podklady
Časť A1 - Pokyny pre uchádzačov - Všeobecná časť







Typ postupu: 	Nadlimitná zákazka realizovaná nadlimitným postupom verejnej súťaže
Verzia dokumentu: 	1.1_20250929



1 DEFINÍCIE POJMOV
1.1 Pokiaľ sa v týchto Pokynoch pre uchádzačov vyskytuje pojem uvedený veľkým začiatočným písmenom, tento pojem má význam ako mu je pridelený nižšie:
Elektronický systém	znamená elektronický systém, prostredníctvom ktorého sa realizuje Verejné obstarávanie, ako je špecifikovaný v bode (16) OPO.
OPO	znamená časť Súťažných podkladov označenú ako Časť A2 - Osobitné podmienky obstarávania.
Oznámenie	znamená oznámenie o vyhlásení Verejného obstarávania uverejnené v Dodatku k Úradnému vestníku Európskej únie a Vestníku ÚVO v znení jeho neskorších zmien.
Požiadavky na ponuku	znamená dokument Súťažných podkladov označený ako Časť E_Požiadavky na ponuku alebo dokumenty obsiahnuté v súbore označenom ako Časť E_Požiadavky na ponuku. 
PPU	znamená túto časť Súťažných podkladov označenú ako Pokyny pre uchádzačov.
Profil 	znamená profil Obstarávateľa na webovom sídle ÚVO.
Skupina dodávateľov	znamená spoločné označenie hospodárskych subjektov, ktoré podávajú vo Verejnom obstarávaní spoločnú ponuku ako skupina dodávateľov podľa bodu 4 PPU.
Súťažné podklady	znamenajú všetky dokumenty uverejnené Obstarávateľom na Profile, v Elektronickom systéme a/alebo inak poskytnuté záujemcom alebo uchádzačom vo Verejnom obstarávaní, ktoré sú potrebné pre účely vypracovania a predloženia ponuky vo Verejnom obstarávaní a plnenie Zmluvy, vrátane všetkých vysvetlení Súťažných podkladov.
Systém elektronickej aukcie	znamená elektronický systém, prostredníctvom ktorého sa realizuje elektronická aukcia podľa bodu 23 PPU, ako je špecifikovaný v bode (25) OPO.
Tatra Tender	znamená spoločnosť Tatra Tender s. r. o., Krčméryho 16, 811 04 Bratislava, IČO: 44 119 313, spoločnosť zapísaná v Obchodnom registri Mestského súdu Bratislava III, Oddiel Sro, Vložka číslo: 51980/B.
ÚVO	znamená Úrad pre verejné obstarávanie.
Verejné obstarávanie	znamená verejné obstarávanie Zákazky.
Obstarávateľ	znamená subjekt, ako je špecifikovaný v bode (1) OPO.
Zákazka	znamená zákazku, ako je špecifikovaná v bode (2) OPO.
Zmluva	znamená zmluvu, ktorej uzatvorenie má byť výsledkom Verejného obstarávania, ktorej vzor a spôsob jej prípadného dopracovania je uvedený v časti B Súťažných podkladov. 
ZVO	znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2 INFORMÁCIE O PREDMETE ZÁKAZKY
2.1 Predmetom Verejného obstarávania je výber úspešného uchádzača na plnenie Zákazky. 
2.2 Stručný opis predmetu Zákazky je uvedený v bode (3) OPO. 
2.3 Druh zákazky je uvedený v bode (4) OPO.
2.4 Hlavný kód CPV je uvedený v bode (5) OPO a ostatné vedľajšie kódy CPV sú uvedené v bode (6) OPO.
2.5 Predpokladaná hodnota zákazky je uvedená v bode (7) OPO.
2.6 Podrobné vymedzenie predmetu Zákazky a obchodné podmienky plnenia predmetu Zákazky sú uvedené v návrhu Zmluvy a jej prílohách, ako sú špecifikované v časti B Súťažných podkladov (Zmluvné podmienky).
2.7 Variantné riešenie na predmet Zákazky podľa ustanovenia § 47 ZVO sa predložiť neumožňuje, pokiaľ nie je v bode (27) OPO uvedené inak.
2.8 Zákazka nie je rozdelená na časti. Odôvodnenie nerozdelenia zákazky na časti je uvedené v bode (30) OPO alebo v dokumente, na ktorý odkazuje bod (30) OPO.
3 FINANCOVANIE PREDMETU ZÁKAZKY
3.1 [bookmark: _Ref208398651]Predmet zákazky bude financovaný z vlastných prostriedkov Obstarávateľa, prípadne z iných zdrojov financovania, ako môžu byť špecifikované v bode (11) OPO.
4 [bookmark: __RefNumPara__1921_2929649738]OPRÁVNENÍ UCHÁDZAČI
4.1 Ponuku môžu predkladať fyzické osoby, právnické osoby alebo skupina fyzických alebo právnických osôb, vystupujúcich voči Obstarávateľovi spoločne ako Skupina dodávateľov. 
4.2 V prípade, ak je uchádzačom Skupina dodávateľov, ponuka musí byť podpísaná všetkými členmi Skupiny dodávateľov, resp. za všetkých členov Skupiny dodávateľov. Zároveň je uchádzač povinný predložiť vo svojej ponuke splnomocnenie identifikujúce člena Skupiny dodávateľov oprávneného konať v mene ostatných členov Skupiny dodávateľov pre účely tohto Verejného obstarávania.
4.3 V prípade predloženia ponuky zo strany Skupiny dodávateľov, ak bude ponuka Skupiny dodávateľov vyhodnotená ako úspešná, uchádzač pred uzavretím Zmluvy Obstarávateľovi preukáže vytvorenie združenia osôb (resp. inej zákonnej formy spolupráce fyzických alebo právnických osôb Skupiny dodávateľov), v rámci ktorého budú mať jednotliví členovia Skupiny dodávateľov jasne stanovené vzájomné práva a povinnosti, kto, ako a akou časťou sa bude podieľať na plnení Zmluvy a tiež skutočnosť, že všetci členovia združenia ručia za záväzky združenia spoločne a nerozdielne.
5 [bookmark: __RefNumPara__1923_2929649738]OBSAH PONUKY
5.1 Súčasťou ponuky predloženej vo Verejnom obstarávaní musia byť všetky dokumenty, ako sú uvedené v Požiadavkách na ponuku. Všetky dokumenty ponuky predloženej vo Verejnom obstarávaní musia byť vypracované v súlade s Požiadavkami na ponuku prípadne ostatnými časťami Súťažných podkladov a požiadavkami na formu spracovania ponuky podľa bodu 6 PPU.
5.2 Ak ponuka obsahuje dôverné informácie, uchádzač ich v ponuke viditeľne označí. V prípade, ak uchádzač vyslovene neoznačí časti svojej ponuky ako dôverné, Obstarávateľ je podľa príslušných ustanovení ZVO oprávnený zverejniť celú ponuku uchádzača.
6 [bookmark: __RefNumPara__1927_2929649738]FORMA SPRACOVANIA PONUKY
6.1 Každý dokument ponuky, pokiaľ nemá byť predložený v originálnych elektronických formátoch jeho spracovania bez podpisu, musí byť podpísaný jednou z foriem uvedených v tomto bode 6 PPU.
6.2 V prípade dokumentov ponuky, ktoré vypracováva alebo vydáva uchádzač, musí byť každý dokument podpísaný uchádzačom, jeho štatutárnym orgánom alebo iným písomne splnomocneným zástupcom uchádzača, ktorý je oprávnený konať v mene uchádzača v potrebnom rozsahu.
6.3 V prípade dokumentu, ktorý nevypracováva alebo nevydáva uchádzač, ale tretia osoba, musí byť každý dokument podpísaný treťou osobou, ktorá ho vypracovala alebo vydala, resp. jej štatutárnym orgánom alebo iným ňou splnomocneným zástupcom.
6.4 [bookmark: __RefNumPara__1929_2929649738]V prípade dokumentov podpísaných elektronicky s kvalifikovaným elektronickým podpisom podľa Nariadenia Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „Nariadenie eIDAS“) uchádzač dokumenty v ponuke predkladá priamo ako elektronické dokumenty s elektronickým podpisom.
6.5 [bookmark: __RefNumPara__1935_2929649738]V prípade dokumentov, ktoré nie sú podpísané elektronickým podpisom podľa bodu 6.4 PPU uchádzač dokumenty v ponuke predkladá ako skeny originálu dokumentu, ak ich nie je povinný predložiť ako fyzické originály dokumentov podľa bodu 6.6 PPU inak.
6.6 [bookmark: __RefNumPara__1933_2929649738]V prípade poskytnutia zábezpeky podľa bodu 10 PPU formou bankovej záruky alebo poistenia záruky, uchádzač takúto bankovú záruku alebo postenie záruky v ponuke predkladá buď ako originál elektronického dokumentu vyhotovený podľa bodu 6.4 PPU alebo ako originál fyzického dokumentu. Za originál podľa predchádzajúcej vety sa nepovažuje predloženie dokumentu vo forme overenej kópie originálu. 
6.7 [bookmark: _Ref208398709]Dokumenty vo forme originálu fyzického dokumentu podľa bodu 6.6 PPU uchádzač doručuje na adresu uvedenú v bode (15) OPO a musia byť vložené do samostatného uzatvoreného obalu. Obal časti ponuky predkladanej v origináli podľa bodu 6.6 PPU, musí obsahovať nasledovné označenia:
(a) označenie Obstarávateľa;
(b) označenie Verejného obstarávania;
(c) adresu podľa bodu (15) OPO;   
(d) označenie uchádzača;
(e) adresu uchádzača alebo člena Skupiny dodávateľov pre doručovanie písomností; 
(f) označenie obsahu obálky (napr. ako zábezpeka); a
(g) označenie „neotvárať“.
6.8 V prípade, ak sa vyskytnú pochybnosti o pravosti dokumentov predložených v ponuke vo forme skenu podľa bodu 6.5 PPU alebo pravdivosti informácií, ktoré sú v nich uvedené alebo ak je to potrebné na zabezpečenie riadneho priebehu Verejného obstarávania, Obstarávateľ má právo požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie originálu príslušného dokumentu vyhotovenej podľa zákona č. 305/2013 Z. z. o e-Governmente v znení neskorších predpisov. 
6.9 Všetky doklady a dokumenty tvoriace obsah ponuky predloženej vo Verejnom obstarávaní musia byť k termínu predloženia ponuky platné a aktuálne.
6.10 Ponuka a každý dokument ponuky musí byť predložený v čitateľnej a reprodukovateľnej podobe. V prípade, že uchádzač predloží listinnú ponuku (okrem dokladov podľa bodu 6.6 PPU) Obstarávateľ na ňu nebude prihliadať.
7 JAZYK PONÚK
7.1 Ponuky, doklady a dokumenty v nich predložené sa predkladajú v štátnom jazyku Slovenskej republiky alebo v českom jazyku. 
7.2 Ak je originál dokladu alebo dokumentu vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v obsahu dokladu alebo dokumentu predloženom podľa predchádzajúcej vety, rozhodujúci je úradný preklad do štátneho jazyka. 
8 MENA A CENY UVÁDZANÉ V PONUKÁCH
8.1 Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení a vyhlášky MF SR č. 87/1996 Z. z., ktorou sa vykonáva zákon o cenách. Navrhovaná zmluvná cena musí obsahovať cenu a náklady za celý predmet Zákazky a plnenie Zmluvy a musí byť stanovená v súlade s ostatnými pokynmi uvedenými v ostatných častiach Súťažných podkladoch.
8.2 Povinnosťou uchádzača je dôsledne preskúmať celý obsah Súťažných podkladov a návrhu Zmluvy, a na základe ich obsahu stanoviť cenu a náklady za uskutočnenie predmetu Zákazky a plnenie Zmluvy. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo Zmluvy, pričom do svojich ponukových cien a nákladov zahrnie všetky náklady spojené s plnením predmetu Zákazky.
9 OCHRANA OSOBNÝCH ÚDAJOV UVEDENÝCH V PONUKE
9.1 V prípade, ak uchádzač v ponuke predkladá informácie o osobách, ktoré majú povahu osobných údajov podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“), je zodpovedný za to, a predložením svojej ponuky potvrdzuje, že v rozsahu, v akom to predpisujú pravidlá GDPR si od všetkých dotknutých osôb, ktorých osobné údaje sú obsiahnuté v jeho ponuke, zabezpečil všetky potrebné súhlasy so spracovaním osobných údajov za účelom predloženia jeho ponuky a poučil všetky dotknuté osoby o spôsobe a rozsahu spracovania ich osobných údajov na účel predloženia ponuky uchádzača. Zároveň uchádzač predložením jeho ponuky potvrdzuje, že všetky dotknuté osoby mu udelili svoj súhlas na to, aby tieto osobné údaje boli poskytnuté a aby ich ďalej za deklarovaným účelom spracovával Obstarávateľ a spoločnosť Tatra Tender pri hodnotení ponúk.
10 [bookmark: __RefNumPara__1931_2929649738][bookmark: _Ref208398660]ZÁBEZPEKA VIAZANOSTI PONUKY
10.1 Ustanovenia o zábezpeke uvedené v tomto bode 10 PPU nižšie sa aplikujú iba v prípade, ak sa podľa údajov uvedených v bode (12) OPO požaduje na zabezpečenie ponuky zloženie zábezpeky.
10.2 [bookmark: _Ref208398679]Ak Obstarávateľ vyžaduje na zabezpečenie ponuky zloženie zábezpeky, uchádzač je povinný spolu s ponukou zložiť zábezpeku vo výške uvedenej v bode (13) OPO v súlade s podmienkami uvedenými nižšie.
10.3 Zábezpeku je možné zložiť 
(a) poskytnutím bankovej záruky podľa bodu 10.4 PPU;
(b) poskytnutím poistenia záruky podľa bodu 10.5 PPU; alebo
(c) zložením finančných prostriedkov na účet Obstarávateľa podľa bodu 10.6 PPU.
10.4 [bookmark: __RefNumPara__1937_2929649738]Zloženie zábezpeky formou bankovej záruky.
V prípade zloženia zábezpeky formou bankovej záruky, znenie bankovej záruky musí byť v súlade s podmienkami podľa ustanovení § 313 až § 322 zákona č. 513/1991 Zb. Obchodný zákonník v znení neskorších predpisov. 
Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. 
Doba platnosti bankovej záruky musí byť určená v bankovej záruke minimálne do skončenia lehoty viazanosti ponúk uvedenej v bode (10) OPO.
Z bankovej záruky vystavenej bankou musí vyplývať, že banka uspokojí veriteľa (Obstarávateľa) za dlžníka (uchádzača) v prípade prepadnutia jeho zábezpeky v prospech Obstarávateľa v tomto Verejnom obstarávaní. Banka sa musí bezpodmienečne a neodvolateľne zaviazať po doručení výzvy Obstarávateľa zaplatiť na účet Obstarávateľa pohľadávku krytú bankovou zárukou.
V texte dokladu vystaveného bankou musí byť Verejné obstarávanie identifikované napr. číslom Oznámenia alebo názvom Verejného obstarávania. 
10.5 [bookmark: __RefNumPara__1939_2929649738]Zloženie zábezpeky formou poistenia záruky 
V prípade zloženia zábezpeky formou poistenia záruky, znenie poistenia záruky musí byť v súlade s podmienkami zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov.
Poistná zmluva musí byť uzatvorená tak, že poisteným bude uchádzač a oprávnenou osobou z poistnej zmluvy bude Obstarávateľ. 
Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky minimálne do skončenia lehoty viazanosti ponúk uvedenej v bode (10) OPO.
Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (Obstarávateľa) za poisteného (uchádzača) v prípade prepadnutia jeho zábezpeky v prospech Obstarávateľa v tomto Verejnom obstarávaní. Poisťovňa sa musí bezpodmienečne a neodvolateľne zaviazať zaplatiť po doručení výzvy Obstarávateľa na účet Obstarávateľa pohľadávku krytú poistením záruky.
V texte dokladu vystaveného poisťovňou musí byť Verejné obstarávanie identifikované napr. číslom Oznámenia alebo názvom Verejného obstarávania. 
10.6 [bookmark: __RefNumPara__1941_2929649738][bookmark: _Ref208398693]Zloženie zábezpeky formou zloženia finančných prostriedkov na bankový účet Obstarávateľa
V prípade zloženia finančných prostriedkov na bankový účet Obstarávateľa musia byť zložené na účet a podľa platobných údajov uvedených v bode (14) OPO.
Finančné prostriedky musia byť pripísané na účet Obstarávateľa najneskôr v deň uplynutia lehoty na predkladanie ponúk.
10.7 Obstarávateľ uvoľní alebo vráti uchádzačovi zábezpeku do siedmich (7) dní odo dňa (podľa okolností):
(a) uplynutia lehoty viazanosti ponúk; 
(b) márneho uplynutia lehoty na doručenie námietky, ak ho Obstarávateľ vylúčil z Verejného obstarávania alebo ak Obstarávateľ zruší použitý postup zadávania Zákazky; alebo 
(c) uzavretia Zmluvy na predmet Zákazky.
10.8 Zábezpeka prepadne v prospech Obstarávateľa, ak uchádzač v lehote viazanosti ponúk: 
(a) odstúpi od svojej ponuky; alebo
(b) ako úspešný uchádzač neposkytne súčinnosť alebo odmietne uzavrieť Zmluvu v súlade s ustanovením § 56 ZVO.
11 MIESTO A LEHOTA NA PREDKLADANIE PONÚK
11.1 Lehota na predkladanie ponúk uplynie v deň, hodinu a minútu uvedenú v bode (8) OPO.
11.2 Časť ponuky predkladaná podľa bodu 6.6 PPU doručená po uplynutí lehoty na predkladanie ponúk sa vráti uchádzačovi neotvorená. 
11.3 Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v Elektronickom systéme.
12 SPÔSOB PREDLOŽENIA PONUKY
12.1 Ak nie je v bode 6.6 PPU uvedené inak, uchádzač predkladá ponuku v elektronickej podobe do Elektronického systému, a to v lehote na predkladanie ponúk uvedenej v bode (8) OPO.
12.2 Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu. 
12.3 [bookmark: _Ref208398877]Ak je v bode (28) OPO uvedené, že sa vyžaduje kódovanie alebo šifrovanie ponuky, toto ponuka musí byť predložená vo vopred určených formátoch kódovania a šifrovania uvedených v bode (28) OPO. Obstarávateľ vylúči uchádzača, ak 
(a) nedodržal určený spôsob komunikácie;
(b) obsah jeho ponuky nie je možné sprístupniť; alebo
(c) nepredložil ponuku vo vyžadovanom formáte kódovania alebo šifrovania, ak je potrebný na ďalšie spracovanie pri vyhodnocovaní ponúk.
12.4 [bookmark: _Ref208398774]Podrobné informácie o spôsobe predkladania ponúk v Elektronickom systéme sú uvedené dostupné na URL adrese uvedenej v bode (18) OPO.
12.5 Uchádzač pri vkladaní ponuky v Elektronickom systéme samostatne vyplní položkový elektronický formulár obsahujúci hodnoty návrhu na plnenie vybraných kritérií hodnotenia ponúk.  
13 VYMAZANIE PÔVODNEJ PONUKY A PREDLOŽENIE NOVEJ PONUKY 
13.1 Uchádzač môže predloženú ponuku stiahnuť, resp. vymazať prostredníctvom funkcionality Elektronického systému do uplynutia lehoty na predkladanie ponúk. Predloženie novej ponuky je možné vykonať prostredníctvom funkcionality Elektronického systému až po jej predchádzajúcom stiahnutí, resp. vymazaní.
14 PLATNOSŤ PONÚK
14.1 [bookmark: _Ref208398642]Ponuky zostávajú platné počas lehoty viazanosti ponúk uvedenej v bode (10) OPO.
14.2 Obstarávateľ môže rozhodnúť o predĺžení lehoty viazanosti ponuky.
14.3 Lehota viazanosti ponúk nepresiahne 12 mesiacov od uplynutia lehoty na predkladanie ponúk.
15 NÁKLADY NA PONUKY
15.1 Všetky výdavky spojené s prípravou a predložením ponúk znášajú uchádzači bez finančného nároku voči Obstarávateľovi. 
16 KOMUNIKÁCIA
16.1 Komunikácia medzi Obstarávateľom a záujemcami a uchádzačmi sa bude uskutočňovať v slovenskom jazyku. 
16.2 Obstarávateľ pri komunikácii postupuje v zmysle § 20 ZVO prostredníctvom komunikačného rozhrania Elektronického systému. Tento spôsob komunikácie sa týka akejkoľvek komunikácie a podaní medzi Obstarávateľom a záujemcami a uchádzačmi počas celého procesu Verejného obstarávania. 
16.3 [bookmark: _Ref208398736]Návod na používanie Elektronického systému a minimálne požiadavky na vybavenie pre prácu na používanie Elektronického systému sú uvedené v dokumentoch dostupných na URL adrese uvedenej v bode (17) OPO.
16.4 Za moment doručenia elektronickej informácie sa považuje moment jej odoslania prostredníctvom Elektronického systému.
16.5 Obstarávateľ bude všetky Súťažné podklady a vysvetlenia Súťažných podkladov uverejňovať ako elektronické dokumenty v príslušnej časti Elektronického systému na URL adrese uvedenej v Oznámení. 
16.6 Podania a dokumenty súvisiace s uplatnením revíznych postupov budú medzi Obstarávateľom a záujemcami a uchádzačmi doručované v súlade s pravidlami podľa príslušných ustanovení ZVO, pričom Obstarávateľovi budú podania doručované v elektronickej podobe funkcionalitou Elektronického systému.
17 VYSVETĽOVANIE SÚŤAŽNÝCH PODKLADOV
17.1 V prípade nejasností alebo potreby objasnenia akýchkoľvek informácií uvedených v Súťažných podkladoch poskytnutých v rámci lehoty na predkladanie ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania Elektronického systému. 
17.2 Obstarávateľ poskytne vysvetlenia Súťažných podkladov a informácie potrebné na vypracovanie ponuky a na preukázanie splnenia podmienok účasti všetkým záujemcom, ktorí sú mu známi, najneskôr však šesť (6) dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.
18 [bookmark: __RefNumPara__1943_2929649738]OBHLIADKA MIESTA REALIZÁCIE PREDMETU ZÁKAZKY
18.1 [bookmark: _Ref208398793]Ustanovenia o obhliadke miesta realizácie predmetu Zákazky uvedené v tomto bode 18 PPU nižšie sa aplikujú iba v prípade, ak sa podľa údajov uvedených v bode (19) OPO realizuje obhliadka miesta realizácie predmetu Zákazky.
18.2 [bookmark: _Ref208394500]Obhliadka miesta realizácie predmetu Zákazky nie je povinná. Záujemcom sa však odporúča vykonať obhliadku miesta realizácie predmetu Zákazky z dôvodu získania údajov, ktoré môžu byť potrebné pre prípravu ponuky vo Verejnom obstarávaní. 
18.3 [bookmark: _Ref208394527]Obhliadka miesta realizácie predmetu Zákazky bude organizovaná pre záujemcov spoločne alebo individuálne podľa toho, ako je to uvedené v bode (20) OPO. 
18.4 V prípade realizácie spoločnej obhliadky miesta plnenia platia nasledovné podmienky:
(a) Účasť na obhliadke záujemca potvrdí spolu s uvedením svojich identifikačných údajov kontaktnej osobe uvedenej v bode (21) OPO miesta realizácie predmetu Zákazky najneskôr 24 hodín pred určeným časom obhliadky. V rovnakej lehote a rovnakým spôsobom môže záujemca z dôvodov hodných osobitného zreteľa ospravedlniť svoju neúčasť na obhliadke a požiadať Obstarávateľa o stanovenie ďalšieho termínu obhliadky. Obstarávateľ však nie je povinný vyhlásiť nový termín obhliadky. Ak Obstarávateľ vyhlási nový termín obhliadky, v takom prípade bude náhradný termín obhliadky oznámený všetkým záujemcom. 
(b) [bookmark: _Ref208398837]Obhliadka miesta plnenia sa uskutoční v deň a hodinu uvedenú v bode (22) OPO. Miesto stretnutia pre účely obhliadky je uvedené v bode (23) OPO. 
(c) Za obdobných podmienok ako sú uvedené vyššie môže Obstarávateľ prostredníctvom Elektronického systému oznámiť dátum ďalšej obhliadky, pokiaľ to bude považovať za vhodné.
18.5 V prípade realizácie individuálnej obhliadky miesta plnenia si záujemca dohodne termín obhliadky individuálne s kontaktnou osobou Obstarávateľa a obhliadka sa uskutoční podľa dohodnutých podmienok.
18.6 [bookmark: _Ref208398815]Kontaktné údaje osoby pre účely obhliadky sú uvedené v bode (21) OPO.
19 KONFLIKT ZÁUJMOV
19.1 Obstarávateľ zabezpečí, aby v tomto Verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.
19.2 Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh Verejného obstarávania (vrátane osoby bez nutnosti formálneho zapojenia do priebehu Verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s Verejným obstarávaním.
19.3 Obstarávateľ prijme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie Verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, Obstarávateľ uchádzača podľa ustanovenia § 40 ods. 6 písm. f) ZVO z Verejného obstarávania vylúči.
19.4 Obstarávateľ v rámci opatrení podľa predchádzajúceho bodu požaduje, aby záujemca / uchádzač / člen Skupiny dodávateľov vo všetkých fázach procesu Verejného obstarávania postupoval tak, aby nedošlo k vzniku konfliktu záujmov. 
19.5 Uchádzač je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti Obstarávateľa.
20 DÔVERNOSŤ PROCESU VEREJNÉHO OBSTARÁVANIA
20.1 Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu Verejného obstarávania dôverné. 
20.2 Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ zverejnenie takýchto informácií nevyplýva zo ZVO alebo iných právnych predpisov.
20.3 V opačnom prípade je Obstarávateľ oprávnený zverejniť v súlade so ZVO v Profile kompletnú ponuku.
20.4 Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.
21 OTVÁRANIE PONÚK 
21.1 Otváranie ponúk vykoná komisia sprístupnením jej obsahu v Elektronickom systéme. 
21.2 Otváranie ponúk sa uskutoční v deň, hodinu a minútu uvedenú v bode (9) OPO.
21.3 Ak sa podľa informácie uvedenej v bode (24) OPO nepoužije elektronická aukcia, otváranie ponúk komisiou bude v zmysle § 52 ods. 2 ZVO verejné a otváranie ponúk sa uskutoční elektronicky formou online sprístupnenia ponúk podľa pravidiel Elektronického systému. On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. 
21.4 Ak sa podľa informácie uvedenej v bode (24) OPO nepoužije elektronická aukcia v Elektronickom systéme Obstarávateľ zverejní počet predložených ponúk a návrhy na plnenie kritérií, ktoré sa dajú vyjadriť číslom. Ostatné údaje uvedené v ponuke vrátane obchodného mena alebo názvu, sídla, miesta podnikania alebo adresy pobytu všetkých uchádzačov sa nezverejňujú.  
21.5 Ak sa podľa informácie uvedenej v bode (24) OPO použije elektronická aukcia, otváranie ponúk je neverejné, údaje z otvárania ponúk komisia nezverejňuje a uchádzačom sa neposiela zápisnica z otvárania ponúk.
22 VYHODNOTENIE SPLNENIA PODMIENOK ÚČASTI, VYSVETĽOVANIE A VYHODNOCOVANIE PONÚK 
22.1 Ak sa podľa informácie uvedenej v bode (24) OPO nepoužije elektronická aukcia, Obstarávateľ vykoná vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti až po vyhodnotení ponúk na základe kritérií na vyhodnotenie ponúk. 
22.2 Ak sa podľa informácie uvedenej v bode (24) OPO použije elektronická aukcia Obstarávateľ vykoná vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti všetkých uchádzačov pred uskutočnením elektronickej aukcie.
22.3 Posúdenie splnenia podmienok účasti a vyhodnotenie ponúk komisiou je neverejné.
23 [bookmark: __RefNumPara__1925_2929649738][bookmark: _Ref208398857]ELEKTRONICKÁ AUKCIA
23.1 Ustanovenia o elektronickej aukcii uvedené v tomto bode 23 PPU nižšie sa aplikujú iba v prípade, ak sa podľa údajov uvedených v bode (24) OPO použije elektronická aukcia.
23.2 Ak sa podľa údajov uvedených v bode (24) OPO použije elektronická aukcia, Obstarávateľ pre účely zostavenia konečného poradia ponúk uskutoční automatizované vyhodnotenie aukčných a neaukčných kritérií formou elektronickej aukcie. Obstarávateľ vyzve všetkých uchádzačov, ktorých ponuky boli vyhodnocované a neboli z Verejného obstarávania vylúčené, na predloženie nových hodnôt kritérií, ktoré budú predmetom elektronickej aukcie v Systém elektronickej aukcie. 
23.3 Pre prihlásenie do Systému elektronickej aukcie je potrebná registrácia uchádzača. Informácie o registrácii a prístupe do Systému elektronickej aukcie je k dispozícii na URL adrese uvedenej v bode (25) OPO.
23.4 [bookmark: _Ref208395152]Informácie, ktoré je Obstarávateľ povinný uviesť v Súťažných podkladoch podľa ustanovenia § 54 ods. 5 ZVO sú uvedené v dokumente, na ktorý odkazuje bod (26) OPO. 
23.5 Výzvou na účasť v elektronickej aukcii Obstarávateľ najneskôr dva (2) pracovné dni pred uskutočnením elektronickej aukcie vyzve všetkých uchádzačov, ktorí predložili ponuky a ich ponuky neboli z Verejného obstarávania vylúčené, na účasť v elektronickej aukcií a uvedie ďalšie podrobné informácie o priebehu elektronickej aukcie s uvedením  dátumu a času začiatku a času ukončenia elektronickej aukcie.
24 VYHODNOTENIE SPLNENIA PODMIENOK ÚČASTI ÚSPEŠNÉHO UCHÁDZAČA A INFORMÁCIA O VÝSLEDKU HODNOTENIA PONÚK
24.1 Ak nedošlo k predloženiu dokladov preukazujúcich splnenie podmienok účasti skôr, Obstarávateľ vyhodnotí splnenie podmienok účasti u uchádzača, ktorý sa umiestnil na prvom mieste v poradí.
24.2 Po vyhodnotení ponúk a vyhodnotení podmienok účasti, a ak sa podľa údajov uvedených v bode (24) OPO použije elektronická aukcia tak po ukončení elektronickej aukcie, a po odoslaní všetkých oznámení o vylúčení uchádzača, Obstarávateľ bezodkladne písomne oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v Profile podľa ustanovenia § 55 ods. 2 ZVO.
25 UZATVORENIE ZMLUVY
25.1 Úspešný uchádzač je povinný poskytnúť Obstarávateľovi riadnu súčinnosť potrebnú na uzavretie Zmluvy v súlade so ZVO.
25.2 [bookmark: _Ref208398894]Ak sa podľa informácií uvedených v bode (29) OPO vyžaduje preukázanie alebo splnenie osobitných zmluvných podmienok, úspešný uchádzač je v rámci súčinnosti potrebnej k uzatvoreniu Zmluvy povinný preukázať splnenie osobitných zmluvných podmienok, ako sú uvedené v bode (29) OPO.
25.3 Ak uchádzač alebo uchádzači odmietnu uzavrieť Zmluvu v lehote stanovenej podľa týchto PPU alebo ak Obstarávateľovi neposkytne potrebnú súčinnosť v rozsahu podľa týchto PPU, Obstarávateľ postupuje podľa ustanovení § 56 ods. 8 ZVO. 
25.4 Bez ohľadu na ostatné ustanovenia Súťažných podkladov Obstarávateľ vyžaduje, aby úspešný uchádzač v Zmluve, najneskôr v čase jej uzavretia, uviedol údaje o všetkých známych subdodávateľoch v rozsahu obchodné meno, sídlo alebo miesto podnikania a IČO, a tiež údaje o osobe oprávnenej konať v mene subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako príslušnú časť Zmluvy.
25.5 Obstarávateľ neuzavrie zmluvu s uchádzačom alebo uchádzačmi, ak existuje niektorá z okolností podľa ustanovenia § 11 ods. 1 ZVO.
26 SUBDODÁVATELIA
26.1 [bookmark: _Ref208398533]Ak sa podľa informácií uvedených v bode (31) OPO vyžaduje, aby uchádzač v ponuke uviedol podiel Zákazky, ktorý má v úmysle zadať subdodávateľom, navrhovaných subdodávateľov a predmety subdodávok, uchádzač tieto informácie uvedie v ponuke podľa Požiadaviek na ponuku.
26.2 Ak sa podľa informácií uvedených v bode (32) OPO vyžaduje, aby navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na  vylúčenie podľa § 40 ods. 6 písm. a) až g) ZVO a § 40 ods. 7 a 8 ZVO, uchádzač tieto informácie uvedie v dokumentoch predkladaných za účelom preukázania splnenia podmienok účasti podľa požiadaviek uvedených v Časti D - Podmienky účasti Súťažných podkladov.

























Súťažné podklady
Časť A2 - Osobitné podmienky obstarávania












Typ postupu: 	Nadlimitná zákazka realizovaná nadlimitným postupom verejnej súťaže
[bookmark: _Hlk208389534]Verzia dokumentu 	1.1_20250929


Tieto Osobitné podmienky obstarávania tvoria sumarizovaný súhrn informácií o doplňujúcich podmienkach Verejného obstarávania na predmet Zákazky, ako je vymedzený v týchto Osobitných podmienkach obstarávania.


Pokiaľ sa v týchto Osobitných podmienkach obstarávania vyskytuje pojem uvedený veľkým začiatočným písmenom, tento pojem má význam ako mu je pridelený v dokumente Súťažných podkladov označenom ako Pokyny pre uchádzačov – všeobecná časť.


	Základné informácie o Verejnom obstarávaní

	(1) [bookmark: _Ref208390814]
	Identifikácia Obstarávateľa
	Východoslovenská vodárenská spoločnosť, a.s.
Komenského 50, 042 48 Košice
IČO: 36 570 460
zapísaný v Obchodnom registri Mestského súdu Košice, Oddiel: Sa, Vložka č.: 1243/V

	(2) [bookmark: _Ref208390831]
	Názov Zákazky
	Výkon stavebného dozoru na stavbe: Malcov – Lenartov – kanalizácia a ČOV

	(3) [bookmark: _Ref208390880]
	Stručný opis predmetu Zákazky
	1. Predmetom tejto zákazky je poskytnutie služby stavebného dozoru v rámci stavby: Malcov – Lenartov – kanalizácia a ČOV (ďalej len „Stavba“). Úspešný uchádzač bude podľa podmienok dohodnutých v zmluve, vykonávať dozor nad vykonávaním prác na Stavbe podľa zmluvy o dielo, uzatvorenej medzi obstarávateľom a zhotoviteľom Stavby tak, aby všetky práce na stavbe boli zrealizované v súlade so všeobecne záväznými právnymi predpismi, STN a technickými špecifikáciami, v stanovenom čase a v rámci ceny dohodnutej v Zmluve o dielo a pri dodržaní podmienok určených Zmluvou o dielo (ďalej len „predmet zákazky“).
2. Zhotoviteľ Stavby bude vybraný na základe výsledku verejnej súťaže „Stavebné práce na stavbe: Malcov – Lenartov – kanalizácia a ČOV“ vyhlásenej Oznámením o vyhlásení verejného obstarávania, ktoré bolo dňa  02.07.2026 uverejnené v Dodatku k Úradnému vestníku Európske únie S 125/2026 pod číslom 453818-2026 (ďalej len „Hlavná zákazka“).
3. Súťažné podklady vrátane projektovej dokumentácie k Hlavnej zákazke sú zverejnené na nasledovnej URL adrese systému IS EVO: 
https://evo.isepvo.sk/evoportal/vyhladavanie-zakaziek/detail/ 560542 
4. Úspešný uchádzač bude pri realizácii Zmluvy o dielo konať/vystupovať v mene Objednávateľa a bude zodpovedný za dohľad nad kvalitou a množstvom zrealizovaných prác v súlade s Projektovou dokumentáciou, harmonogramom prác a rozpočtom stavby. Z činnosti staveného dozoru bude vytváraná pravidelná kvartálna správa o činnosti.
5. Lehota poskytovania služieb stavebného dozoru pre Stavbu je 36 mesiacov odo dňa začatia poskytovania služieb, pričom 24 mesiacov (lehota výstavby Stavby) + 12 mesiacov (skúšobná prevádzka). Úspešný uchádzač sa zaväzuje začať poskytovať služby odo dňa uvedeného v administratívnom nariadení Obstarávateľa na začatie výkonu činnosti stavebného dozoru.
Bližšie podmienky lehoty poskytovania služieb sú upravené v Časti B. Zmluvné podmienky Súťažných podkladov.
6. Miesto realizácie predmetu zákazky – obce Malcov a Lenartov, ktoré sa nachádzajú v Prešovskom kraji, okres Bardejov.
7. Podrobný opis predmetu zákazky a ďalšie požiadavky na spôsob poskytnutia služieb a ostatných plnení tvoriacich predmet zákazky sa nachádza v jednotlivých prílohách Časti B. Zmluvné podmienky súťažných podkladov.

	(4) [bookmark: _Ref210042583]
	Druh Zákazky
	Služby 

	(5) [bookmark: _Ref208390886]
	Hlavný kód CPV
	71250000-5 	Architektonické a inžinierske služby a dozor

	(6) [bookmark: _Ref208390890]
	Vedľajšie kódy CPV
	71520000-9 	Stavebný dozor
71521000-6 	Stavebný dozor na stavenisku
71530000-2 	Stavebné poradenské služby
71540000-5	Riadenie výstavby
71251000-2 	Architektonické služby a stavebný dozor
71315300-2 	Služby stavebného dozoru

	(7) [bookmark: _Ref208390896]
	Predpokladaná hodnota Zákazky
	 471 583,33 EUR bez DPH

	(8) [bookmark: _Ref208391149]
	Lehota na predkladanie ponúk
	13.1002.11.2026 10:00:00

	(9) [bookmark: _Ref208391321]
	Termín otvárania ponúk
	13.1002.11.2026 10:30:00

	(10) [bookmark: _Ref208391105]
	Lehota viazanosti ponúk podľa bodu 14.1 PPU
	30.06.2027

	(11) [bookmark: _Ref208391022]
	Ďalšie zdroje financovania predmetu Zákazky podľa bodu 3.1 PPU
	Predmet tejto zákazky a predmet Hlavnej zákazky bude spolufinancovaný 
(i) z nenávratného finančného príspevku z Programu Slovensko 2021-2027 poskytnutého riadiacim orgánom Ministerstvom investícií, regionálneho rozvoja a informatizácie Slovenskej republiky zastúpeným sprostredkovateľským orgánom  Ministerstvom životného prostredia Slovenskej republiky  ako sprostredkovateľským orgánom pre Program Slovensko (ďalej len „poskytovateľ NFP“) v rámci nasledovného projektu:
	Názov projektu:
	Malcov - Lenartov - kanalizácia a ČOV

	Kód výzvy:
	PSK-MZP-001-2023-DV-EFRR

	Program:
	401000 - Program Slovensko - SK - EFRR/KF/FST/ESF+

	Špecifický cieľ:
	401202R205 - RSO2.5 Podpora prístupu k vode a udržateľného vodného hospodárstva (EFRR)


na základe zmluvy s poskytovateľom NFP č. MZP-PSK-401202B748 - 85 %,
(ii) zo štátneho rozpočtu Slovenskej republiky - 7 %,
(iii) z vlastných prostriedkov Obstarávateľa - 8 %.

	Informácie o zábezpeke na ponuku

	(12) [bookmark: _Ref208391091]
	Informácia či sa požaduje zábezpeka podľa bodu 10 PPU
	Nie

	(13) [bookmark: _Ref208391100]
	Výška zábezpeky ponuky podľa bodu 10.2 PPU
	Neuplatňuje sa.

	(14) [bookmark: _Ref208391127]
	Platobné údaje pre účely zloženia zábezpeky ponuky podľa bodu 10.6 PPU
	Neuplatňuje sa.

	(15) [bookmark: _Ref208391051]
	Adresa na doručenie originálov dokumentov podľa bodu 6.7 PPU
	Neuplatňuje sa.

	Informácie o Elektronickom systéme použitom pre účely administrácie Verejného obstarávania

	(16) [bookmark: _Ref208390267]
	Identifikácia Elektronického systému pre administráciu Verejného obstarávania
	Informačný systém Elektronického verejného obstarávania (IS EVO).

	(17) [bookmark: _Ref208391258]
	Návod na používanie Elektronického systému podľa bodu 16.3 PPU
	https://www.isepvo.sk/dokumentacia/
Obstarávateľ odporúča hospodárskym subjektom, ktorí nemajú registráciu / platné overenie v EVO, preštudovať si príručku s názvom „Prvé povinné kroky pred odoslaním ponuky alebo žiadosti o účasť“. Bližšie informácie o používaní systému EVO sú uvedené v príručke s názvom „Záujemca/uchádzač“.

	(18) [bookmark: _Ref208391186]
	Informácie o spôsobe predkladania ponúk v Elektronickom systéme podľa bodu 12.4 PPU
	https://www.isepvo.sk/dokumentacia/

	Informácie o obhliadke realizácie predmetu Zákazky

	(19) [bookmark: _Ref208391276]
	Informácia o realizácii obhliadky miesta realizácie predmetu Zákazky pre účely bodu 18.1 PPU
	Obhliadka miesta realizácie predmetu zákazky sa nevyžaduje – verejne prístupné územie. Záujemcom je k dispozícii projektová dokumentácia Stavby a obhliadku miesta realizácie predmetu zákazky si môžu podľa nej vykonať samostatne. V prípade otázok k projektovej dokumentácii Stavby alebo k miestu realizácie predmetu zákazky môže záujemca využiť inštitút žiadosti o vysvetlenie súťažných podkladov v súlade s bodom 17 PPU.

	(20) [bookmark: _Ref208394544]
	Informácia o spôsobe realizácie obhliadky realizácie predmetu zákazky podľa bodu 18.3 PPU
	Neuplatňuje sa.

	(21) [bookmark: _Ref208391293]
	Kontaktná osoba pre účely obhliadky realizácie predmetu Zákazky podľa bodu 18.6 PPU
	Neuplatňuje sa.

	(22) [bookmark: _Ref208391296]
	Termín realizácie obhliadky realizácie predmetu Zákazky podľa bodu 18.4(b) PPU
	Neuplatňuje sa.

	(23) [bookmark: _Ref208391300]
	Miesto stretnutia pre účely  realizácie obhliadky realizácie predmetu Zákazky podľa bodu 18.4(b) PPU
	Neuplatňuje sa.

	Informácie o použití elektronickej aukcie

	(24) [bookmark: _Ref208391328]
	Informácia o použití elektronickej aukcie podľa bodu 23 PPU
	Neuplatňuje sa. 

	(25) [bookmark: _Ref208390343]
	Identifikácia Systému elektronickej aukcie
	Neuplatňuje sa. 

	(26) [bookmark: _Ref208391354]
	Odkaz na dokument obsahujúci informácie o elektronickej aukcii podľa bodu 23.4 PPU
	Neuplatňuje sa. 

	Ostatné informácie

	(27) [bookmark: _Ref208390954]
	Variantné riešenie
	Neuplatňuje sa. 

	(28) [bookmark: _Ref208391175]
	Požiadavky na kódovanie a/alebo šifrovanie ponuky podľa bodu 12.3 PPU
	Neuplatňuje sa. 

	(29) [bookmark: _Ref208391381]
	Požiadavky na preukázanie alebo splnenie osobitných zmluvných podmienok podľa bodu 25.2 PPU
	Zmluvné podmienky sú uvedené v Časti B. Zmluvné podmienky Súťažných podkladov.

	(30) [bookmark: _Ref208390966]
	Odôvodnenie nerozdelenia Zákazky na časti
	Zákazka je zadávaná ako celok z dôvodu, že ide o jednotnú, komplexnú a neoddeliteľnú činnosť, kde by delenie na menšie časti narušilo jeho ucelenú kontrolnú funkciu a efektivitu, pričom nie je možné zabezpečiť súlad a koordináciu pri viacerých dodávateľoch. Nerozdelenie je potrebné aj za účelom zabezpečenia riadneho priebehu a kvality dozoru. Stavebný dozor vyžaduje hlbokú znalosť celého projektu a jeho špecifík (napr. geológia, technológia), čo je ťažké zabezpečiť pri viacerých dodávateľoch, pričom viac dodávateľov by viedlo k problémom s koordináciou, prenosom informácií a určením zodpovednosti za nedostatky. Uzatvorenie zmluvy s jedným poskytovateľom požadovaných služieb zaručuje konzistentnú úroveň dozoru.

	(31) [bookmark: _Ref208398928]
	Informácia či sa požadujú informácie o subdodávateľoch podľa bodu 26.1 PPU
	Áno 

	(32) [bookmark: _Ref208398934]
	Informácia či navrhovaní subdodávatelia majú spĺňať podmienky podľa bodu 26.2 PPU
	Áno 

